Алег Анатольевіч Пе́шкаў (; 3 жніўня 1970, Касіха, Алтайскі край, РСФСР, СССР — 24 лістапада 2015, Горы Туркмен, Сірыя) — расійскі ваенны лётчык, падпалкоўнік. Меў кваліфікацыю лётчыка-снайпера. Узначальваў службу бяспекі палётаў у Ліпецкім авіацэнтры. З верасня 2015 года браў удзел у ваеннай аперацыі Расіі ў Сірыі. 24 лістапада 2015 года яго самалёт быў збіты турэцкім знішчальнікам над гарамі Туркмен, Пешкаў і яго штурман Канстанцін Мурахцін катапультаваліся, але па іх быў адкрыты агонь з зямлі. У выніку Алег Пешкаў загінуў. Указам прэзідэнта Расіі ад 25 лістапада таго ж года Пешкаў ўдастоены звання Героя Расійскай Федэрацыі.